‏31.3.2016

**מכרז מס' 01/2016 לתכנון וביצוע דחיקת קו ביוב מאסף דרומי משה דיין בחולון, מאסף דוד ז'ז'ק באזור ועבודות דחיקה נוספות בתאגיד -מענה לשאלות הבהרה מס' 3**

בעקבות שאלות נוספות אשר הגיעו ממציעים פוטנציאליים במכרז שבנדון, ובהמשך למכתבי ההבהרות הקודמים בנושא, מודיע בזאת תאגיד המים והביוב מי שקמה בע"מ על שינויים והבהרות ביחס למכרז כמפורט להלן.

מובהר כי נוסח מסמך ההבהרות והשינויים שלהלן הוא המחייב ולא יהא תוקף לכל תשובה שניתנה בעל פה אם ניתנה ואין משום אי מענה לשאלה של איזה מהמשתתפים משום הסכמה לשאלה ו/או להנחת השואל.

| **מספר עמוד** | **מספר סעיף** | **שאלה** | **תשובה** |
| --- | --- | --- | --- |
| 20 | 13 | טופס הצעת המחיר: נבקש לחדד את אופן מילוי טבלת הצעת המחיר. האם יש לסכום את הסה"כ בשורה התחתונה בטבלה? | יש לפרט ולמלא בטבלת הצעת המחיר את כל המחירים בכל סעיף וסעיף וכן את כלל הסכומים המתקבלים בכפולת הכמויות (הן של צינור והן של פיר) בשורת הסה"כ.  כלומר, יש למלא את המחיר למטר צינור, לכפול זאת באורך הצינור כנקוב בטבלה ולשקלל זאת בעמודת סה"כ. לאחר מכן, יש למלא את המחיר לפיר (שורה 5 והלאה): יש למלא את מידות הפיר ואת המחיר למידה זו, לכפול זאת בכמות הפירים כנקוב בטבלה ולסכום זאת בעמודת סה"כ מחיר לפיר/ תא. לאחר מכן, יש לסכם את המחירים בעמודה האחרונה של הסה"כ מחיר לצינור+ פיר, וכן לציין את המחיר הסופי הכולל של כל הצעת המחיר בשורה האחרונה של סה"כ. |
| 20 | 13 | האם מחיר צינור מגלם בתוכו את עלות הפירים? | מחיר הצינור לא מגלם בתוכו את עלות הפירים, קיים מחיר לצינור ומחיר לפיר לפי עומקים. |
|  |  | בסיור הקבלנים בו השתתפנו במשרדכם ביום 4/2/2016 נאמר בע"פ כי ישנם 5 פירים מתוכננים ע"י המזמין שהינם חובה לביצוע עקב התחברויות עתידיות , אך לא עלה בידינו למצוא במסמכי המכרז ובתוכניות לאילו פירים בדיוק הכוונה. אנא הבהירו. | המכרז שבנדון, הינו מכרז תכנון ביצוע, הקבלן המבצע על פי שיטתו מגיש את הפתרון לביצוע העבודה.  לאורך תוואי הצינור ישנם מספר התחברויות (למשל גולדה מאיר /ברקת שוחה 131 או שוחה 26 רחוב קלויזנר וכן הלאה) . הקבלן המציע בשיטתו צריך לדחוק את קו הביוב ולהתחבר לנקודות לאורך הקו אם באמצעות הורדת שוחה או שימוש בפיר דחיקה (כל אחד ושיטתו). |
|  |  | בעת החשיבה התכנונית , עלתה אפשרות להסיט את תוואי הקו ברח' משה דיין במקביל לתוואי המתוכנן כיום מעט לכיוון צפון, כך שיעבור מתחת למדרכה הצפונית במקום מתחת לכביש, להקלת הביצוע במקום. אנא התייחסותכם להיתכנות פתרון זה. | שכפי שהוזכר בתשובה לשאלה הקודמת, הפרויקט הינו תכנון ביצוע וכל קבלן ייתן את  הפתרון שהוא חושב שהוא הטוב ביותר בצמוד לתוכנית שתוכננה ע"י משרד מלין והועברה אליכם , בהגשת ההצעות תיבחן כל הצעה ע"י צוות מהנדסים ובמידת הצורך נפנה אל המציע להבהרות. |
| 4 | 3.4 | נבקש כי תנאי הסף הפיננסי הנוגע למחזור כספי מצטבר, יוגדר בהתאמה עבור המציע  ו/או החברה המלווה אותו כנ"ל מחו"ל בעלת הניסיון כאמור, ככל שילווה המציע בחברה כזו. | החברה המגישה את ההצעה היא החברה שאמורה להציג איתנות פיננסית ואכן ביצעה עבודות תשתית בתחום תשתיות תת קרקעיות בהנחת קווי ביוב בהיקפים הדומים להיקף הפרויקט נשוא המכרז.  הניקוד במכרז בנוי משני חלקים מחיר ויכולת הנדסית לווי החברה ע"י חברה מחו"ל המתמחה בדחיקת קווים בקטרים שבמכרז מעידה על לווי הנדסי ולא על יכולות פיננסיות ואין לקשור ביניהן.  אי לכך, תנאי הסף נשאר ללא כל שינוי. |
| 71 | 3.01 | אבקש הבהרתכם לעניין סוג הצינור הנדרש לפי סעיף 3.01 " צינורות הדחיקה יהיו צינורות בטון טרומיים בקוטר פנים של 80 ס"מ" האם ישנו הכרח לצינורות בטון בלבד? | במידה והנכם מעוניינים להציע צינורות מחומר אחר, על הצנרת החילופית להיות לפחות בעלת תכונות זהות לתכונות המצוינות לצינור הבטון בעל תו תקן ומפוקח על ידי מכון התקנים והכל בהתאם לרשום במכרז.  בכל מקרה הנתונים שימסרו על ידכם יגובו במסמכים ויבדקו ויאושרו ע"י הצוות המקצועי המלווה את המכרז. |
|  |  | אבקש הבהרתכם לעניין מיקום הפירים ביחס לקו המתוכנן.  מהתכניות אשר צורפו למכרז, מסתמן מרחק רב ביניהם, האם ניתן לתכנן את מיקום הפירים בסמוך לקו, או שמא יש לתכנן כפי שמסומן? | המכרז הינו תכנון ביצוע ע"י הקבלן הזוכה, תוואי הצינור והשוחות מופיעים בתוכניות שנמסרו לידכם, כל קבלן ייתן את הפתרון שלו  בהתאם לציוד הקיים בידו , יהיו קבלנים שישתמשו בפירי הדחיקה כשוחות , חלק ידחקו דרך פירים ואחר כך יורידו שוחות ,מיקום  והשיטות יקבעו ע"י תכנון הקבלן מיקום הפירים ומספרם יקבעו עפ"י היתכנות הביצוע. |
|  |  | בתוכניות שנמסרו במסגרת ההזמנה להציע הצעות למכרז שבנדון, לא ברור מה קטעי העבודה באופן חד משמעי.  לאור האמור , נודה על קבלת הנחיות מדויקות עבור אילו קטעים יש להגיש את התכנון בשלב המכרז. | חוברת המכרז כולל תכניות שתוכננו ע"י משרד מלין מהנדסים בע"מ קו ביוב ראשי (מאסף דרומי) חיים בר לב ומשה דיין התוכניות מס' 0408 גיליונות 4, 5, ו-9 כוללות תרשים וחתך לאורך של כל העבודה משוחה קיימת מס' 1 (פיר 19)ברחוב שנקרא כביש אגד (רח' דן שומרון) ועד פיר 1 ביוב קיים בגולדה מאיר. קיים קטע נוסף ברחוב ז'זק באזור, באורך כ-350 מ' קטע זה מופיע בתוכניות שנמסרו לכם או בדיסק המצורף לחוברת המכרז. |

אין שינוי ביתר מסמכי המכרז ו/או דרישותיו.

להזכירכם, המועד אחרון להגשת ההצעות נדחה, והינו **יום ד' 13.4.2016 בשעה 13:00 בדיוק.**

מסמך זה, על צרופותיו, מהווה חלק בלתי נפרד ממסמכי המכרז, על המשתתפים לחתום בכל עמוד בחתימה וחותמת ולהגיש את מסמכי ההבהרות יחד עם מסמכי המכרז.

\_\_\_\_\_\_\_\_\_\_\_\_\_\_\_\_\_\_\_\_\_\_

תאגיד מים וביוב מי שקמה בע"מ

חתימה וחותמת המשתתף:\_\_\_\_\_\_\_\_\_\_\_\_\_\_\_